CELEX: 31990R1186
Language: ro
Date: 1990-05-07 00:00:00
Title: Regulamentul (CEE) nr. 1186/90 al Consiliului din 7 mai 1990 de extindere a domeniului de aplicare al grilei comunitare de clasificare a carcaselor de bovine adulte

03/Volumul 07
            
            
               RO
            
            
               Jurnalul Ofícial al Uniunii Europene
            
            
               262
            
         31990R1186
   
               L 119/32
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1186/90 AL CONSILIULUI
   
   din 7 mai 1990
   de extindere a domeniului de aplicare a grilei comunitare de clasificare a carcaselor de bovine adulte
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Regulamentul (CEE) nr. 1208/81 (4) stabilește o grilă comunitară de clasificare a carcaselor de bovine adulte; întrucât articolul 6 din respectivul regulament limitează aplicarea acestei grile la stabilirea prețurilor de piață și la aplicarea măsurilor de intervenție;
   întrucât progresul înregistrat în aplicarea grilei și experiența acumulată permit extinderea acestuia la toate carcasele introduse pe piața care va fi luată în considerare; întrucât, în acest scop, trebuie să se prevadă ca produsele respective să fie clasificate de abatoare autorizate, singurele care pot să comercializeze carcase pe tot teritoriul Comunității, în conformitate cu Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare cu carne proaspătă (5), astfel cum a fost modificată ultima dată prin Directiva 88/657/CEE (6);
   întrucât persoana fizică sau juridică care desfășoară activitatea de sacrificare a animalelor trebuie informată cu privire la rezultatul clasificării animalelor trimise în vederea sacrificării; întrucât această clasificare permite pe de o parte justificarea prețurilor și, pe de altă parte, poate duce la o îmbunătățire a calității și la o mai bună valorizare a producției,
   ADOPTĂ PREZENTUL REGULAMENT:
   Articolul 1
   (1)   De la 1 ianuarie 1991, abatoarele autorizate în conformitate cu articolul 8 din Directiva 64/433/CEE sunt obligate să ia măsuri pentru a asigura faptul că, până la 1 ianuarie 1992 cel târziu, toate carcasele și semicarcasele care provin de la animale sacrificate în abatoare autorizate în conformitate cu articolul 8 din Directiva 64/433/CEE și care poartă o marcă de sănătate, astfel cum s-a prevăzut la articolul 3 din directiva menționată mai sus, sunt clasificate și identificate în conformitate cu grila comunitară de clasificare a carcaselor de bovine adulte introdusă de Regulamentul (CEE) nr. 1208/81.
   (2)   Începând cu data punerii în aplicare a dispozițiilor de la alineatul (1), rezultatele clasificării efectuate în conformitate cu articolul 4 din Regulamentul (CEE) nr. 1208/81 se comunică în scris persoanelor fizice sau juridice care desfășoară activitatea de sacrificare.
   Articolul 2
   În conformitate cu procedura stabilită la articolul 27 din Regulamentul (CEE) nr. 805/68 (7), astfel cum a fost modificat ultima dată prin Regulamentul (CEE) nr. 571/89 (8), Comisia adoptă modalitățile de punere în aplicare a prezentului regulament, în special cele referitoare la:
   
               (a)
            
            
               sistemul de identificare menționat la articolul 1 alineatul (1);
            
         
               (b)
            
            
               orice derogare:
               
                           —
                        
                        
                           menționată la articolul 5 din Directiva 88/409/CEE (9) pentru abatoarele care doresc să-și restrângă producția la piața locală;
                        
                     
                           —
                        
                        
                           care poate fi acordată statelor membre care solicită acest lucru pentru abatoarele în care sunt sacrificate un număr foarte mic de bovine.
                        
                     
         Articolul 3
   Statele membre iau toate măsurile necesare pentru a asigura punerea în aplicare a dispozițiilor prezentului regulament și pentru a sancționa orice încălcare a acestora.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   Se aplică de la 1 ianuarie 1991.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 1990.
      
         
            Pentru Consiliu
         
         
            Președintele
         
         G. COLLINS
         
      
   
   
      (1)  JO C 49, 28.2.1990, p. 55.
   
      (2)  JO C 96, 17.4.1990.
   
      (3)  JO C 112, 7.5.1990, p. 34.
   
      (4)  JO L 123, 7.5.1981, p. 3.
   
      (5)  JO 121, 29.7.1964, p. 2012/64.
   
      (6)  JO L 382, 31.12.1988, p. 3.
   
      (7)  JO L 148, 28.6.1968, p. 24.
   
      (8)  JO L 61, 4.3.1989, p. 43.
   
      (9)  JO L 194, 22.7.1988, p. 28.